*Приложение № 2*

**ТЕХНИЧЕСКА СПЕЦИФИКАЦИЯ**

**„ОСИГУРЯВАНЕ НА САМОЛЕТНИ БИЛЕТИ ЗА ПОЛЕТИ ДО БРЮКСЕЛ ЗА НУЖДИТЕ НА МИНИСТЕРСТВО НА ТРАНСПОРТА, ИНФОРМАЦОПННИТЕ ТЕХНОЛОГИИ И СЪОБЩЕНИЯТА“**

**І. Пълно описание на обекта на поръчката**

Настоящият документ съдържа пълното описание на обекта на поръчката, условията и изискванията към изпълнението на поръчката.

1. **Възложител**

Целта на вътрешния конкурентен избор е да сключи договор по условията на рамково споразумение с рег. № СПОР-11/05.06.2017 г. до 31.12.2019 г., с което да осигури самолетни билети за превоз по въздух на пътници и багаж при служебни пътувания до дестинация София – Брюксел – София на служителите от Министерство на транспорта, информационните технологии и съобщенията.

1. **Предмет на поръчката**

По договора на индивидуалния възложител МТИТС ще бъдат купувани самолетни билети във всички категории на икономичната класа, както и в бизнес класа, за редовни двупосочни полети по дестинация София – Брюксел - София, както и за еднопосочни при необходимост.

1. Условия за ефективното изпълнение на поръчката
   1. Осигуряване на директни полети

Изпълнителят е задължен да осигурява:

- изгодни и удобни полети, във всички дни от седмицата;

- директни полети до посочената дестинация или, в случай, че не са налични самолетни билети за конкретен директен полет до Брюксел, да предложи поне 2 алтернативни недиректни маршрута с минимален брой подходящи връзки;

- по редовни международни линии, предимно в икономична класа.

* 1. Реакция при получаване на заявка за осигуряване на самолетен билет

Изпълнителят се задължава да осигури бърза реакция след подаване на конкретна заявка за пътуване, като за всяко пътуване предложи оптимални маршрути с най-подходящи връзки при възможно най-ниската цена на пазара към момента на заявката.

Изпълнителят се задължава да осигури възможност за приемане на заявки в работно и извънработно време, включително през почивни и празнични дни, 24 часа в денонощие, за срока на договора.

* 1. Конфиденциалност

Изпълнителите по рамковото споразумение с рег. № СПОР-11/05.06.2017 г. и изпълнителя по сключения договор, се задължават да гарантират пълна конфиденциалност на извършваните пътувания (дати, маршрути, превозвачи).

* 1. Извънредни обстоятелства

В случай на извънредни обстоятелства, независещи от индивидуалния възложител МТИТС, или лицата, за които е закупен билета, които непозволяват осъществяването на полета (неблагоприятни атмосферни условия, стачки на авиокомпании и др), изпълнителят, е длъжен да осигури безплатното презаверяване на билета на пътника за първия възможен полет по същия маршрут, при съгласие от страна на пътника или индивидуалния възложител МТИТС. В случай на невъзможност, или несъгласие от страна на индивидуалния възложител МТИТС, изпълнителят осигурява безплатно пре-маршрутиране на пътника чрез алтернативен полет(и) или възстановява стойността на закупения билет.

### IІ. Дестинация Брюксел

Настоящия вътрешно конкурентен избор обхваща пътувания единствено и само до дестинация Брюксел. Електронният образец на ценова оферта, който се намира в СЕВОП, съдържа ценово предложение само за икономична класа, което ще бъде използвано за целите на оценката. Посочените от участниците в откритата процедура цени са пределни цени за изпълнение на рамково споразумение с рег. № СПОР-11/05.06.2017 г., и не могат да бъдат надвишавани в индивидуалните договори, сключвани от индивидуалните възложители.

Индивидуалният възложител МТИТС може да поръчва и закупува, в зависимост от нуждите му, еднопосочни или двупосочни билети до Брюксел, както в посочената категория икономична класа, така и в други категории на икономичната класа, или при необходимост, в бизнес класата.

### III. Срокове и места на изпълнение на услугите

1. Срокът за изпълнение на договора е **до 31.12.2019 г.** Срокът на договора може да бъде удължен по изключение при условията на чл. 116 от ЗОП, ако до изтичане на срока на договора Централният орган за покупки не е сключил ново рамково споразумение за последващия период.
2. Изпълнителят се задължава да предлага директни полети до Брюксел при всяка заявка от индивидуалния възложител МТИТС.

В случай, че по изключение няма налични самолетни билети за конкретен директен полет до Брюксел, изпълнителят следва да предложи поне 2 недиректни маршрута с минимален брой подходящи връзки и съобразени с условията на получената от индивидуалния възложител МТИТС заявка (вкл. часови диапазон). Отговорът на конкретна заявка (предложение) трябва да съдържа възможните варианти за реализиране на пътуването при заявените от индивидуалния възложител МТИТС условия (класа, категория и т.н.). Индивидуалният възложител МТИТС си запазва правото да избере съответен вариант като потвърди заявката или да откаже възлагането й в случай, че нито един от предложените варианти не е подходящ по негова преценка. При искане на индивидуалния възложител МТИТС изпълнителят може да предостави за конкретната заявка до 3 варианта на маршрути от 3 авиокомпании, в случаите, в които това е възможно.

1. Места на изпълнение:самолетните билети ще се доставят по електронен път или на хартиен носител по начина и до местата, определени от индивидуалния възложител МТИТС в договора, сключен въз основа на рамково споразумение с рег. № СПОР-11/05.06.2017 г.

**IV. Цени и начин на плащане**

**А) ЦЕНИ**

1. При изготвяне на електронната ценова оферта потенциалните изпълнители попълват 1 (един) електронен образец както следва:

- във втора колона участниците предлагат максимална нетна тарифа на самолетен билет за двупосочен полет София-Брюксел-София в икономична класа, без такса обслужване, без дължими летищни такси, такси за сигурност и други такси и данъци, както и такива, установени от местното законодателство;

- в трета колона участниците предлагат максимален размер на таксата за осигуряване на самолетен билет (такса обслужване) за двупосочно пътуване София-Брюксел-София в икономична класа.

**Така предложените максимална нетна тарифа на самолетен билет и максимална такса за обслужване са пределни за периода на действие на договора.** При посочване на максималните нетни тарифи на билети в икономична класа да се има предвид **икономична класа при следните условия:**

* с право на промяна на издаден билет срещу заплащане;
* без право на възстановяване стойността на билета.

1. Крайната цена на доставените самолетни билети се формира на база най-ниските на пазара нетни тарифи, предлагани от авиокомпании към момента на подаване на предложение от изпълнителя в отговор на съответната заявка на индивидуалния възложител МТИТС, такса обслужване, дължими летищни такси, такси сигурност и други такси, установени от местното законодателство.
2. **Участниците нямат право да оферират нетни тарифи на самолетни билети и такса обслужване със стойности, които са по-високи от предложените от тях по рамково споразумение с рег. № СПОР-11/05.06.2017 г., а могат да предлагат същите или такива с по-ниски стойности.**
3. **При изпълнение на договора**, сключен въз основа на рамково споразумение с рег. № СПОР-11/05.06.2017 г., изпълнителят е задължен да предлага в отговор на всяка конкретна заявка **най-ниските на пазара нетни тарифи, предлагани от авиокомпании към момента на подаване на отговора.** Предложението трябва да съдържа: авиокомпания; маршрут; класата, номера на полетите; часове на полетите и на престоя; единични цени на отделни елементи от цената и крайни цени, както и обща крайна цена; факти от значение за пътуването (летища, условия на тарифата, срок за потвърждаване на резервациите от индивидуалния възложител и др.). Крайната цена и нейните компоненти се доказват с разпечатка от резервационната система. При представяне на отговора (предложението) въз основа на заявката на индивидуалния възложител МТИТС, изпълнителят предлага нетни тарифи, които не могат да надвишават предложените максимални нетни тарифи за самолетни билети в икономична класа съгласно ценовото му предложение по конкретния индивидуален договор.
4. В случай, че към момента на изпращане на предложението за резервации, наличната на пазара цена е по-ниска от предложената от него по Договора, изпълнителят се задължава да предложи билет на най-ниската пазарна цена, т.е. по-изгодната от двете за възложителя.
5. Най-ниските нетни тарифи се доказват от изпълнителя при подаване на отговор въз основа на заявката на индивидуалния Възложител МТИТС, чрез представяне на разпечатка от резервационната система, други документи и/или подробна информация от авиокомпаниите, предлагащи самолетни билети по конкретната заявка.
6. Цените на билетите се определят в лева за икономична/бизнес класа към момента на подаване на оферта от изпълнителя за съответната заявка. Изпълнителят е длъжен при определяне на цената да прилага всички валидни към датата на пътуването отстъпки на авиокомпаниите (седмичен престой, уикенд правило, сезонни отстъпки, минимален престой и други промоции), бонусни програми, както и преференциални условия, които авиокомпаниите предлагат въз основа на сключени споразумения.

**Б) НАЧИН НА ПЛАЩАНЕ**

Плащането се извършва периодично в български лева, по банков път, в срок до 10 (десет) дни след представяне на следните документи за издаден самолетен билет:

* фактура за стойността на такса обслужване и протокол за стойността на самолетния билет;
* копие/отрязък от агентския купон;
* разпечатка на направената и потвърдена резервация с калкулация на крайната цена на билета, включваща и всички дължими такси;
* копие от BSP report за издадения билет.